` Pielikums

Ministru kabineta

2021. gada

noteikumiem Nr.

**Nacionālā meža monitoringa programmas pārskatā ietveramā informācija**

**1. Meža resursu monitoringā:**

1.1. mežaudžu platība, krāja un krājas tekošais pieaugums (ar mizu) sadalījumā pa valdošajām koku sugām, valdošās koku sugas vecuma desmitgadēm un meža tipiem;

1.2. mežaudžu I stāva valdošās koku sugas vidējais augstums un vidējais caurmērs pa valdošajām koku sugām;

1.3. nedzīvās koksnes apjoms pa valdošajām koku sugām un vecuma desmitgadēm, nedzīvās koksnes veidiem un caurmēra grupām;

1.4. mežaudžu bojājumi pēc platības un bojāto koku krājas pa valdošajām koku sugām un bojājumu veidiem;

1.5. koku un krūmu virszemes biomasa pa koku sugām, mežaudžu vecuma desmitgadēm un meža zemes kategorijām;

1.6. iepriekšējos piecos gados nocirstā koksne pa valdošajām koku sugām un vecuma desmitgadēm;

1.7. dabīgais atmirums iepriekšējos piecos gados pa valdošajām koku sugām, vecuma desmitgadēm un atmiruma veidiem;

1.8. meža zemes kategoriju platība un koksnes krāja;

1.9. meža zemes kategoriju platība un koksnes krāja (kopsavilkums pa meža zemes kategoriju grupām);

1.10. ar kokiem un krūmiem aizaugušās nemeža zemes kategoriju platība un koksnes krāja;

1.11. meža un aizaugušās nemeža zemes kopējā platība un krāja;

1.12. meža platība un krāja sadalījumā pa sešiem statiskajiem reģioniem (Rīga, Pierīga, Vidzeme, Kurzeme, Latgale, Zemgale).

**2. Pirmā līmeņa meža monitoringā** norāda informāciju parkoku vainagu stāvokli un tā pārmaiņām.

**3. Otrā līmeņa meža monitoringā:**

3.1. koku vainaga stāvokļa novērtējums;

3.2. augsnes analīzes (reizi 10 gados);

3.3. koku radiālā pieauguma mērījumi;

3.4. nokrišņu un augsnes ūdeņu analīzes;

3.5. skuju vai lapu ķīmiskās analīzes (reizi divos gados);

3.6. nobiru uzskaite un analīzes;

3.7. meteoroloģiskie novērojumi;

3.8. gaisa kvalitātes mērījumi;

3.9. veģetācijas uzskaite (reizi piecos gados).

**4. Biotisko risku monitoringā:**

4.1. saimnieciski nozīmīgāko stumbra, skuju un lapu grauzēju kaitēkļu, meža slimību izplatība iepriekšējā gadā un dinamika iepriekšējo piecu gadu periodā;

4.2. briežu dzimtas dzīvnieku mežaudzēm nodarīto postījumu apjoms iepriekšējā gadā un dinamika iepriekšējo piecu gadu periodā.

**5. Meža bioloģiskās daudzveidības monitoringā:**

5.1. nedzīvās koksnes padziļināts vērtējums meža resursu monitoringa parauglaukumos;

5.2. meža veģetācijas novērtējums meža resursu monitoringa parauglaukumos;

5.3. ar kokiem saistīto mikrodzīvotņu novērtējums meža resursu monitoringa parauglaukumos;

5.4. ģenētisko resursu mežaudžu koku un sēklu plantāciju sēklu ražu ģenētiskās daudzveidības novērtējums;

5.5. meža ainavas raksta pārmaiņas (reizi piecos gados).

Ministru prezidents A. K. Kariņš

Zemkopības ministrs K. Gerhards